Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**VILKAVIŠKIO R. SŪDAVOS PAGRINDINĖ MOKYKLA**

(švietimo įstaigos pavadinimas)

**EGLĖ KOCIUVIENĖ**

(švietimo įstaigos vadovo vardas ir pavardė)

**METŲ VEIKLOS ATASKAITA**

2024-01-20 Nr. \_\_\_

(data)

Vilkaviškis

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| **Įstaigos veiklos rezultatai.** Įstaiga savo veiklą vykdė pagal Vilkaviškio r. Sūdavos pagrindinės mokyklos direktoriaus 2022-06-02 įsakymu Nr. V-78 patvirtintą Vilkaviškio r. Sūdavos pagrindinės mokyklos 2022–2024 m. strateginį planą ir Vilkaviškio r. Sūdavos pagrindinės mokyklos 2024 m. veiklos planą. **Tikslas –** **atnaujinti ir tobulinti ugdymo(si) procesą, siekiant pagerinti mokinių mokymosi pasiekimus ir pažangą.**  Rezultatai ir rodikliai yra pasiekti.Uždavinys, **atnaujinti ugdymo turinį, taikyti kompetencijomis grįstus ugdymo metodus, tenkinant įvairius mokinių poreikius,** yra įgyvendintas 100 %. Visi mokyklos pedagogai dalyvavo savo dėstomo dalyko UTA mokymuose Vilkaviškio ŠPT, NŠA. Mokytojai dalinosi praktine patirtimi su kolegomis mokykloje, aplankydami 1-2 pedagogų pamokas(„Kolega kolegai“). Geografijos, pradinių klasių mokytojos savo patirtimi dalinosi su kolegomis konferencijose ir ŠPT veiklose. Pilnai atnaujintos mokomųjų dalykų 1–10 klasių ugdymo programos.  1–10 klasėse klasių vadovai organizavo trišalius (mokinys, tėvai, pedagogai) pokalbius, kurių metu aptarė ugdymosi rezultatus, problemas, pagyrė, kalbėjosi apie mokinių karjeros planus. Veikė pailgintos darbo dienos grupės 1–6 klasių mokiniams. Čia buvo organizuojama pagalba mokiniui adaptuojantis mokykloje, ruošiami namų darbai. Mokykloje veikė 16 būrelių, iš kurių 7 būreliai buvo skirti 1–4 ir 9 būreliai 5–10 klasių mokiniams. 78,85 % 1–10 klasių mokinių dalyvavo neformaliojo švietimo veikloje mokykloje ir už jos ribų. Mokykla išnaudojo 100 % neformaliajam vaikų švietimui skirtų valandų. 2024 m. pasiekta, kad 9,5 % daugiau mokinių dalyvavo neformaliojo vaikų švietimo veikloje.  1–10 klasėse mokėsi 26 mokiniai, turintys specialiųjų ugdymosi poreikių. Švietimo pagalbos tarnyboje nustatytos išvados apie specialiųjų ugdymosi poreikių lygį: 11 mokinių nustatyti dideli poreikiai, 15 mokinių – vidutiniai poreikiai. Per visus 2024 metus 10 mokinių VGK atlikti specialiųjų ugdymosi poreikių įvertinimai. Specialiojo pedagogo – logopedo pratybas lankė visi specialiuosius ugdymosi poreikius turintys IUG–10 klasių mokiniai. Mokyklos švietimo pagalbos specialistai bendradarbiavo su Gelgaudiškio ,,Šaltinio“ ugdymo centru. 1–10 klasėse buvo skirta 17 val. mokinių ugdymo poreikiams tenkinti, mokymosi pagalbai teikti. 1–4 klasėse individualioms ir grupinėms konsultacijoms skirta 4 valandos, 5–10 kl. mokinių žinių spragoms kompensuoti, dalyko žinioms pagilinti panaudota 13 val.  Mokiniai dalyvavo įvairiuose tarptautiniuose konkursuose, olimpiadose, projektuose: *Olympis, Kengūra, Bebras, Tavo žvilgsnis, Gimtasis žodis, Kings, Pangea, eTwinning* ir kt.  Uždavinys- **kurti inovatyvią, saugią ir kiekvieno mokinio asmeninę pažangą skatinančią aplinką,** įgyvendintas. Ikimokyklinio / priešmokyklinio ugdymo grupių bendruomenė kartu su tėvais vykdė STEAM veiklas, edukacines išvykas, dalyvavo respublikinėse darbelių parodose. Organizuota ,,Saugesnio interneto savaitė“, kalbų bei tiksliųjų ir gamtos mokslų savaitės, saugaus eismo savaitė 1–4 klasėse, dalyvauta Šiaurės šalių literatūros savaitėje ,,Auštant“. 1–10 klasių mokiniams buvo organizuota dešimt integruotų netradicinio ugdymo dienų: Mokslo ir žinių, Judumo, Kultūros paso renginių, Kalėdinio karnavalo, Karjeros, Sporto ir judėjimo diena sveikatos labui, Integruoto ugdymo, Muziejų, kino teatrų ir parodų lankymo, Edukacinių išvykų, Paskutinio skambučio ir padėkos dienos. Mokiniai dalyvavo įvairiuose konkursuose ir projektuose: Europos sporto projekte „Be Active“, Kalėdinių ir Naujametinių kompiuterinių atvirukų konkurse „Žiemos fantazija“, „Olimpinis mėnuo“, penktokų krikštynos, anglų kalbos konkurse „Spelling Day“, „Europos valstybių kaleidoskopas“, „Po paupio gluosniais“ ir kituose.  Mokykloje buvo minimos *Pi*, *Saugesnio interneto* ir *Molekulės* dienos. Mokytojai vedė atviras integruotas pamokas: geografijos ir dailės pamoką „Azijos šalių kultūra“, tikybos ir dailės pamoką ,,Trys karaliai“, muzikos, tikybos ir lietuvių kalbos pamoką ,,Ateis gerumo sklidinas vakaras“, matematikos ir gamtos pamoką ,,Kiaulpienių populiacijos dydžio ir tankio nustatymas“, matematikos ir biologijos pamoką ,,Fibonači skaičių seka ir spiralė. Fibonači spiralė gamtoje“, anglų kalbos ir gamtos mokslų pamoką ,,Šokantys skysčiai ir maistas“, matematikos ir IT pamoką „Šeimos ekonomika“ ir kitas. Mokykla vykdė ir integruotus projektus: rusų kalbos ir dailės projektą „Abėcėlė“, dailės ir rusų kalbos projektą „Laimės paukštė“, muzikos ir užsienio kalbų projektą ,,Su daina po Europą“, ,,Valanda su pasaka bibliotekoje“.  Kartu su mokyklos mokinių savivalda buvo organizuotos prevencinės akcijos, renginiai: lapkričio 16-oji – tarptautinė Tolerancijos diena „Permainų vėjai“, pilietinė akcija pyragų diena ,,Niekieno vaikai“, kurioje suaukota 280 eurų, Kovo mėnuo – sąmoningumo didinimo mėnuo „BE PATYČIŲ 2024“, Kovo 10 – Tarptautinė SEU diena, „Būk mano angelu“, „Kalėdų šiluma – mezgu ankstumams“, kalėdinė mokyklos puošimo akcija ,,Tyliai ateina Kalėdos...“, kabinetų durų puošimo akcija „Atkeliauja Kalėdos“, socialinė akcija ,,Dalintis yra gera“, edukacija 2 klasėje „Muiliukas – šiltas vilnos kamuoliukas“. Buvo organizuota prevencinė pamoka 5–10 kl. mokiniams „Teisinė atsakomybė“ su Vilkaviškio PK bendruomenės pareigūne V. Grybauskiene. Bendradarbiaujant su Didvyžių socialinės globos užimtumo specialiste D. Dereškiene, prisijungta prie aplinkosauginės iniciatyvos „Kita forma“ ir surengta globos namų gyventojų kūrybinių darbų paroda „Popierius gali žydėti“. Ugdymo karjerai specialistė vedė užsiėmimus, organizavo protmūšius bei susitikimus mokiniams su įvairių profesijų atstovais: Vilkaviškio PK bendruomenės policijos pareigūne Vilija Grybauskiene, užimtumo tarnybos vyresniąja specialiste Kamile Kasulaityte. Seimo nario Algirdo Butkevičiaus kvietimu, mokiniai lankėsi Lietuvos Respublikos Seime. 7-10 klasių mokiniai dalyvavo susitikime su Seimo nariu.  Kurdami inovatyvią ugdymosi aplinką, minėjome įvairias datas, vykdėme pilietines akcijas ir iniciatyvas, konkursus: respublikinį Pr. Mašioto 161-ųjų gimimo metinių paminėjimui skirtą konkursą ,,Mokomės matematikos pagal Prano Mašioto kūrybą“, Šeimų šventę, 5–6 klasių LIK-ą ,,Smagu mokytis“, 5 klasės kompiuterinio teksto greito rinkimo čempionatą, Europos pinigų viktoriną, respublikinį projektą ,,Sugalvok žaidimą su kamuoliu“, projektus: ,,Ketvirtokas – pirmokui“, ,,Ketvirtoko garbė“, ,,Rudens takeliu“ ir kt.  Įgyvendinant uždavinį- **stiprinti mokyklos bendruomeniškumą,** dalyvavome Vilkaviškio r. savivaldybės finansuojamame „Dalyvaujamojo biudžeto“ projekte. 2024 metais mokykloje veikė 1–4 klasių „Tėvų klasė“ ir 5–10 klasių mokinių „Tėvų klubas“: padėjo mokyklos veikose, su vaikais dalyvavo edukacijoje „Advento paslaptys: Kūčiukų kepimas“ Jono Basanavičiaus tėviškėje. Mokykla dalyvauja Solidarumo bėgimo akcijoje, kurią inicijuoja organizacija ,,Gelbėkit vaikus“. Suaukojome 105 eurus, kurie pervesti į organizacijos „Gelbėkit vaikus“ sąskaitą. Įvyko pėsčiųjų žygis, skirtas Europos judumo savaitei paminėti. Dalyvavo 1–4 klasių mokiniai ir mokytojai. 2024 metų spalio 11 dieną organizuotas rajoninis XV bėgimas skirtas mokslininkui, kalbininkui Juozui Senkui atminti. Renginys organizuotas bendradarbiaujant su Sūdaviečių etnokultūros asociacija, Didvyžių socialinės globos namais bei Klausučių seniūnija.  Tęsiami bendruomeniški projektai: „Besišypsanti autobusų stotelė“ – projektas suderintas su Kelių policija, ,,Vabzdžių viešbučiai“ ir ,,Lesyklėlių parkas“ – 5–6 klasių mokinių, jų tėvų ir mokyklos darbuotojų bendras darbas. Su socialine pedagoge visus metus vykdytas socializacijos projektas ,,Augu, nes skaitau“, 5–10 klasių renginys „Naktis mokykloje. Saulei nusileidus“, „Sveikatiada“ bei aplinkosauginis projektas „Mes rūšiuojam“, organizuota akcija ,,Darom“.  2024 m. birželio 21 dieną Sūdavos pagrindinė mokykla mokslo metų pabaigos šventę vykdė su Vilkaviškio TAU studentai, Lietuvos šaulių sąjungos nariais, ir svečiais. Ši šventė buvo skirta paminėti 20 metų sukaktį, kai Lietuva tapo ES ir NATO nare.  2024 m. tęsėsi buvusios mokyklos mokinės A. Venckutės – Gerhard labdaros, paramos fondo veikla geriausiems, aktyviausiems bei didžiausius laimėjimus pelniusiems mokiniams. Užbaigiant 2023–2024 mokslo metus, įteiktos 2 fondo premijos. Šios premijos paskirtos pirmą kartą mokyklos istorijoje, laikantis Astos Gerhardt inicijuotos paramos premijos skyrimo nuostatų. Visa informacija apie mokyklos gyvenimą ir joje vykdomas veiklas talpinama svetainėje [Vilkaviškio r. Sūdavos pagrindinė mokykla](https://sudavos.lt/) bei [(2) Facebook](https://www.facebook.com/sudavos/?locale=lt_LT)  **Įstaigos teikiamos paslaugos ir programos.** Mokykloje vykdomos ikimokyklinio, priešmokyklinio, pagrindinio ir neformaliojo ugdymo programos. 2024 m. veikė dvi mišrios ikimokyklinio ir priešmokyklinio ugdymo grupės (Liepų g. 2, Klausučių k., Klausučių sen.), kurias lankė 25 vaikai. Buvo teikiama visos dienos ugdymo paslauga bei maitinimas visoms pageidaujančioms šeimoms ir vaikams, kuriems administracijos direktoriaus įsakymu ikimokyklinis ugdymas skiriamas privalomai. Tokių vaikų buvo 7. Įgyvendinant 2024 metų mokyklos veiklos planą, daugiausia dėmesio buvo skiriama atnaujinti ir tobulinti ugdymo(si) procesą, siekiant pagerinti mokinių mokymosi pasiekimus ir pažangą.Aukštesnįjį pasiekimų lygį pasiekė – 4,39 % mokinių, pagrindinį – 23,68 %, patenkinamą – 71,93 %, nepasiekusių patenkinamo lygio mokinių nėra. Lyginant metinius mokinių mokymosi pasiekimus su 2022–2023 m. m. rezultatais bendras mokyklos pažangumas 1,56 % padidėjo, tačiau ugdymo kokybė sumažėjo.  2024 m. 10 klasės moksleiviai dalyvavo PUPP. Lietuvių kalbos ir literatūros PUPP pažymių vidurkis – 5,72, o matematikos – 3,36 balo. Palyginus 3 paskutinių mokslo metų PUPP rezultatus matosi, kad šių metų mokinių lietuvių kalbos ir literatūros dalyko pasiekimai yra patys aukščiausi per trejus metus. Kadangi 10 klasės mokinių lietuvių kalbos ir literatūros bei matematikos dalykų PUPP rezultatai pagerėjo, tai galima teigti, jog mokykla išsikeltą tikslą – siekti geresnių ugdymo(si) rezultatų – įvykdė. Visi 10 klasės mokiniai baigė pagrindinio ugdymo programą ir 100 % įgijo pagrindinį išsilavinimą.  4 ir 8 klasių mokiniai dalyvavo NMPP. Jie laikė elektroninius skaitymo ir matematikos testus. 4 klasės mokinių matematikos mokymosi pasiekimai 2024 m. yra aukštesni nei 2022 ar 2023 m. 4 klasės mokiniai 2024 m. NMPP pasiekė patį aukščiausią matematikos dalyko rezultatą per 3 mokslo metus. Matematikos dalyko rezultato procentais vidurkis pagerėjo 10,2 %, lyginant su 2023 m. 2024 m. NMPP visi 4 klasės mokiniai pasiekė pagrindinį skaitymo ir matematikos pasiekimų lygį. 2024 m. 8 klasės NMPP mokinių skaitymo mokymosi pasiekimai pagerėjo 4,3 % ir yra patys aukščiausi per trejus metus, o matematikos rezultatas 6,4 % suprastėjo lyginant su 2023 m. 2024 m. visi 8 klasės mokiniai pasiekė bent patenkinamą skaitymo pasiekimų lygį, bet matematikos dalyko 30,8 proc. mokinių patenkinamo lygio pasiekti nepavyko. Jiems yra teikiamos papildomos 20 valandų per metus konsultacijos mokymosi spragų likvidavimui ir mokymosi pasiekimų gerinimui.  Vykdytos programos „LIONS QUEST ,,Paauglystės kryžkelės“, ,,Raktai į sėkmę“ bei ,,Laikas kartu“ įtraukiant į jas ne tik mokytojus, pagalbos mokiniui specialistus, mokyklos administraciją, aptarnaujančio personalo darbuotojus, bet ir mokinių tėvus. 2024 m. įgyvendinta 1 pamainos vaikų vasaros užimtumo stovyklos „Sveika vasarėle – 7“ programa. Ši programa yra tęstinė ir iš dalies finansuojama Vilkaviškio miesto savivaldybės (gauta 885,00 Eur) bei 800 Eur – rėmėjų lėšos. Programoje dalyvavo 32 priešmokyklinio ugdymo grupės ir pradinių klasių mokiniai.  Mokykloje mokiniams teikiamos visos reikalingos paslaugos. Socialinio pedagogo paslaugos yra teikiamos visiems mokiniams, tačiau daugiausia dėmesio sulaukia vaikai, iš sunkumus patiriančių šeimų.. Nemokamas maitinimas 2024 metais buvo teikiamas 64 vaikams. Pavėžėjimas vykdomas iš 15 kaimų 3 geltonaisiais autobusais. 2024-09-01 duomenimis jais pavežami 80 mokinių, 27 mokiniams paslaugą teikė UAB „Bondrida“. Specialiojo pedagogo pagalba 2023 metais buvo teikiama 23 mokiniams, o 2024-09-01 duomenimis – 24 mokiniams. Vykdė veiklą dvi pailgintos darbo dienos grupės 1–4 ir 5–6 klasių mokiniams. Mokykloje visų amžiaus grupių vaikams teikiama reikalinga logopedo pagalba. Psichologė vaiko auginimo atostogose. Dvi dienas per savaitę mokykloje aktyvią veiklą vykdė sveikatos specialistė. Bibliotekoje įdiegta ir palaikoma MOBIS programa.  **Vadovo indėlis formuojant įstaigos administravimą.** Mokykloje yra skatinama lyderystė ir aktyvus mokytojų bendruomenės įsitraukimas planuojant ir vykdant veiklas. 2023 m. Mokytojų taryboje aptartas ir patikslintas „Administracijos ir bendruomenės inicijuotų veiklų bendruomenei“ sąrašas. Rugpjūčio / rugsėjo mėnesį mokytojai siūlė veiklas bendruomenei ir planavo savo valandų bendruomenei kiekį. Valandų paskirstymas ir apmokėjimas derinamas su Darbo taryba. Mokytojai 2024 m. veiklą, planus ir poreikius aptarė asmeniniuose pokalbiuose su mokyklos administracija. Vadovavimas mokyklai grįstas pasitikėjimu, bendradarbiavimu ir nuolatiniu tobulėjimu. Kiekvienas darbuotojas pasirenka sritis ir veiklas, už kurias yra atsakingas. Organizavau pedagogams tikslingus kompetencijų tobulinimo seminarus apie darbą su dirbtiniu intelektu ir jo panaudojimą profesinėje veikloje, apie darbą su įvairių gebėjimų mokiniais. Metodikos savaitės „Kolega kolegai“ metu įvyko mokymai apie komandinį konstruktyvų bendradarbiavimą pedagogams, pagalbos specialistams „Žinau save- galiu daugiau“ (6 val.)., kurios pabaigoje buvo refleksija. Tobulinti STEAM kompetencijas pedagogai ir pagalbos specialistės vyko į mokymus „Kelionė po kvapų pasaulį: psichologija, istorija, kultūra“. Visi seminarai organizuoti bendradarbiaujant su Vilkaviškio ŠPT. Bendradarbiauju su Klausučių seniūnijos darbuotojais, „Sūduviečių“ asociacija, Sūdavos kaimo bendruomene, Vaikų dienos centru „Ateitis“, Didvyžių socialinės globos namais, Vilkaviškio Atviro jaunimo centro specialistai. Asta Venckute-Gerthard kasmetinė mokinių paramos fondo parama mokyklai (550 eur.) 2024 m. vėl paskatinau bendruomenę dalyvauti „Dalyvaujamojo biudžeto“ projekte, už kurio lėšas (1081,68 Eur ) mokykla įsigijo įgarsinimo aparatūrai reikalingą kompiuterį. 2024 m. buvo baigtas mokyklos svetainės atnaujinimas (1750 eur.), kur panaudotos ir rėmėjų lėšos. Bendradarbiaujame su Vilkaviškio Atviro jaunimo centro specialistai: suteikiame mokyklos erdves veikloms ir prisidedame prie mokinių pavėžėjimo.  **Mokyklos veikos įsivertinimo organizavimas.** 2024 metų gruodžio mėnesį buvo atliktas platusis mokyklos veiklos įsivertinimas. Mokyklos veiklos kokybės įsivertinimas yra sistemingas veiklos ir rezultatų naudingumo tyrimas, padedantis nustatyti, kaip pasiekiami mokyklos strateginio plano, metinės veiklos plano tikslai, kokius tikslus mokykla gali keltis ateityje. Mokykla 2024 m. pasirinko tobulinti sritis „Ugdymas(is) ir mokinių patirtys“, rodiklis „Mokymosi lūkesčiai ir mokinių skatinimas“, raktinis žodis „ Mokymosi džiaugsmas“. Mokinių apklausos duomenimis aukščiausią vertę turi rodikliai „Mano pasiekimų vertinimas man yra aiškus“ 3,1 ; ,,Man yra svarbu mokytis“, „Mokykloje esame skatinami bendradarbiauti“, „Mokytojai padeda pažinti mano gabumus“ vertė 2,9 padėti vieni. Tėvų apklausos aukščiausia vertė „Su mano vaiku aptariamos jo mokymosi sėkmės“, „Mokykloje atsižvelgiama į mano vaiko nuomonę“ 3,7. Mokytojai aukščiausiu balu įvertino rodiklius „Mokinius pamokose skatinu bendradarbiauti“, „Mokiniams padedu pažinti jų gabumus“ 3,9. Atlikus įsivertinimo analizę, mokyklos stiprybe tapo rodiklis 2.3.2. Ugdymas mokyklos gyvenimu.  **Ugdymo procesų valdymas.** Vilkaviškio r. Sūdavos pagrindinės mokyklos ikimokyklinis ugdymas yra organizuojamas pagal Vilkaviškio r. Sūdavos pagrindinės mokyklos ikimokyklinio ugdymo programą, suderintą su Mokyklos taryba ir patvirtintą mokyklos direktoriaus. Priešmokyklinis ugdymas organizuojamas pagal Vilkaviškio r. Sūdavos pagrindinės mokyklos 2023–2024 m. m. priešmokyklinio ugdymo organizavimo tvarkos aprašą. Ikimokyklinis / priešmokyklinis ugdymas organizuojamas dviejose visos dienos grupėse adresu Liepų g. 2, Klausučių k., Klausučių sen. Ikimokyklinio ir priešmokyklinio ugdymo grupių vaikai saugiai naudojasi Klausučių „Atgimimo“ parko erdvėmis. Ugdymas 1–10 klasėse vykdomas pagal Vilkaviškio r. Sūdavos pagrindinės mokyklos 2023–2024 ir 2024–2025 mokslo metų pradinio ir pagrindinio ugdymo programų ugdymo planą. Jis buvo suderintas su Mokyklos taryba. Visi dokumentai yra skelbiami viešai mokyklos internetinėje svetainėje. 2024 m.10 ugdymo proceso dienų organizuota netradiciniu ugdymo organizavimo būdu, pilnai panaudotos Kultūros paso lėšos. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Mokykloje specialiąją pedagoginę pagalbą teikė ugdymo proceso metu ar pasibaigus ugdymo procesui pagal specialiojo pedagogo ir logopedo darbo grafikus, patvirtintus direktoriaus. Pratybų forma: individualiai, mažoms grupelėms (2–4 mokiniai), grupėms (5–8 mokiniai). Specialiąją pagalbą mokykloje teikia mokinio padėjėjai. Prireikus mokytojo padėjėjas dalyvauja mokytojų tarybos ir mokyklos VGK posėdžiuose, aptariant individualaus darbo su mokiniu ar (ir) mokinių grupe planus, programas, būdus, metodus ir pagalbos intensyvumą. Mokyklos specialistai operatyviai reaguoja į mokinių, tėvų ar bendruomenės pastabas. Pasitelkia reikalingų institucijų pagalbą. Specialiosios pagalbos teikimą mokykloje koordinuoja direktoriaus pavaduotojas ugdymui. Planingai atliekamos apklausos, vertinimai. Visa informacija tėvams ir bendruomenei teikiama per TAMO dienyną, susirinkimų metu, mokyklos svetainėje [Renginiai | Vilkaviškio r. Sūdavos pagrindinė mokykla](https://sudavos.lt/naujienos/renginiai) ar [(2) Facebook](https://www.facebook.com/sudavos/?locale=lt_LT). Visiems mokiniams ir mokytojams 2024 m. buvo nupirktos Eduka licencijos, mokymo priemonės perkamos pagal mokytojų ir metodikos grupių pageidavimus.  **Patikrinimai ir išvados.** 2024 m. rugsėjo mėn. NVSC prie sveikatos apsaugos ministerijos vykdė periodinę saugos kontrolę. Visos nurodytos rekomendacijos buvo įvykdytos.  **Vadovo kvalifikacijos tobulinimas.** Kvalifikacijos tobulinimo programa „Vadovų vadybinių kompetencijų tobulinimas“ 40 val., 2024-01/04 mėn., Vilkaviškio ŠPT. „Projektų valdymo mokymai TŪM programos sričių koordinatoriams“, 2 val, 2024-04-24. Praktiniai mokymai „Žinau save- galiu daugiau“, 6val., Vilkaviškio ŠPT.  **Problemos**, kurias išsprendus pagerėtų ugdymo proceso kokybė. Reikalingas sporto- renginių salės remontas. mokyklos sporto aikštyno atnaujinimas. Reikia nupirkti patalpas, esančias Liepų g. 2, Klausučių k., Klausučių sen., nes jos labai reikalingos ikimokyklinio ugdymo programai vykdyti.  **Kita svarbi informacija.** Bendruomenė įgyvendino visus Vilkaviškio r. Sūdavos pagrindinės mokyklos 2022–2024 m. strateginio plano rodiklius 2024 metams. 2024 metų Vilkaviškio r. Sūdavos pagrindinės mokyklos veiklos plano tikslas buvo „atnaujinti ir tobulinti ugdymo(si) procesą, siekiant pagerinti mokinių mokymosi pasiekimus ir pažangą“. Tikslas įgyvendintas. |

**II SKYRIUS**

**METŲ VEIKLOS LŪKESČIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1. Atnaujinti ugdymo turinį, taikyti kompetencijomis grįstus ugdymo metodus, tenkinant įvairius mokinių poreikius. | 1. Ugdymas yra įtraukus, organizuojamas taikant STEAM ugdymo metodiką. | 1. 100 % mokytojų praves ne mažiau kaip po 2-3 integruotas pamokas/ veiklas, kitose erdvėse, naudojant IKT.  2.100 % 1-10 kl. mokiniai dalyvaus bent 1 pamokoje Marijampolės STEAM centre arba Vilkaviškio Aušros gimnazijos FabLab laboratorijoje. | 1. 100 mokyklos pedagogų 2-3 ir daugiau integruotas veiklas kitose erdvėse naudojant IKT.  2.100 % 1-10 kl. mokinių dalyvavo veiklose Marijampolės STEAM centre arba Vilkaviškio Aušros gimnazijos FabLab laboratorijoje.  3. STEAM veiklos kitose erdvėse vyko ikimokyklinio/ priešmokyklinio ugdymo grupėse. |
| 2. Išanalizuotos atnaujintos ikimokyklinio ugdymo gairės ir vaikų kompetencijų ugdymas pagal jas. | Mokyklos pavaduotoja ugdymui, 100 % ikimokyklinio/ priešmokyklinio ugdymo mokytojų, pagalbos specialistės dalyvaus bent 1 seminare apie UTA ikimokykliniame ugdyme. | Ikimokyklinio/ priešmokyklinio ugdymo mokytojos pagalbos specialistės dalyvavo seminaruose apie UTA ikimokykliniame ugdyme ir kompetencijomis grįstą ugdymą. |
| 3.Bendradarbiaujama su Gelgaudiškio "Šaltinio" ugdymo centro švietimo pagalbos ir konsultavimo skyriumi. | 1. 99 % mokyklos mokytojų, pagalbos specialistų dalyvaus skyriaus organizuojamose konsultacijose apie įtraukųjį ugdymą.  2. 100 % specialiųjų poreikių mokinių ir jų tėvų (pagal pasirašytas sutartis) naudosis skyriaus konsultacijomis.  3.Pagal skyriaus teikiamas rekomendacijas bus pradėtos įrengti 2-3 erdvės specialiųjų poreikių mokinių veikloms. | 1. 100 % dalykų mokytojų, administracija, pagalbos specialistai dalyvavo konsultacijose ir aktyviai bendradarbiavo.  2. 100 % specialistų ir tėvų sėkmingai naudojosi rekomendacijomis.  3. Pagal rekomendacijas buvo pertvarkytos kabinetų erdvės.  4. 2024-12 mėn.vyko refleksija su Gelgaudiškio ugdymo centru. Bendradarbiavimas buvo 100 proc. sėkmingas. |
| 2. Kurti inovatyvią, saugią ir kiekvieno mokinio asmeninę pažangą skatinančią aplinką. | 1.Projektas ,,Mokinys-mokiniui“.1-5 kl. | 1.Dalyvaus 100 % 1–5 kl. mokinių. Skatinama gabių mokinių saviraišką, empatija.  2.50% 1-5 kl. mokinių gebės įvardinti patiriamus mokymosi sunkumus ir gebės ieškoti pagalbos.  3.Rodiklis „Mokykloje esame skatinami bendradarbiauti, padėti vieni kitiems“ liks toks pat arba didės. | 1. 100 proc. 1-5 kl. mokinių projekte dalyvauja per veiklas pailgintos grupės metu.  2. 1-5 kl. mokiniai geba ieškoti pagalbos.  3. Rodiklis „Mokykloje esame skatinami bendradarbiauti, padėti vieni kitiems“ 2,9 yra tarp 5 aukščiausių. |
| 2. Išvykos / susitikimai su mokyklos alumnais. | 1.Kiekviena metodinė grupė (100 %.) organizuoja bent 1 išvyką/susitikimą supažindinančią su karjeros ir profesijos pasirinkimo galimybėmis.  2.100% 1-10 kl. mokinių dalyvaus Karjeros dienos veikose. | 1. Buvo organizuota bent 2-3 susitikimai su tėvais, mokyklos alumnais supažindinantys su profesijos pasirinkimo galimybėmis.  2. Mokiniai dalyvavo Karjeros dienos veiklose, išvykose. |
| 3.Edukacinių erdvių kūrimas ir tobulinimas, pasinaudojant socialinių partnerių pagalba. | Bus paruošta erdvė dailės, fotografijos parodoms ir kt. darbams eksponuoti. 100% mokinių, lankančių menų ir technologijų būrelius, eksponuos savo darbus bendruomenei. | 1. Įruošta erdvė parodoms.  2. Vykdomos nuolat keičiamos mokinių darbų parodos.  3. Organizuota Didvyžių globos namų gyventojų darbų paroda. |
| 3. Inicijuoti tikslingą pedagogų, pagalbos specialistų ir mokytojo padėjėjų profesinį tobulėjimą.  4. Skatinti mokyklos bendruomeniškumą, kuriant bendruomenės poreikius atitinkančią aplinką. | 1. Organizuotos 1-2 kvalifikacijos  tobulinimo programos(stažuotė) mokinių kompetencijų ugdymo temomis. | 1. 100 %. pedagogų, pagalbos specialistų patobulina dalykines kompetencijas apie įtraukųjį ugdymą, mokinių mokymosi džiaugsmą.  2.2024 m. mokykloje pasiektas metinis 1–10 klasių mokinių pažangumas -100 %. | 1. Visi mokytojai jiems tinkamu būdu dalyvavo mokymuose ar stažuotėse.  2.2024 m. mokykloje pasiektas metinis 1–10 klasių mokinių pažangumas -100 %. |
| 2. Skatinamas mokytojų kompetencijų tobulinimas bendradarbiaujant. | 1. Projektas ,,Kolega – kolegai“, mokinių bendradarbiavimo, mokėjimo mokytis kompetencijos ugdymas. Kiekvienas mokytojas (100 %.) stebi ne mažiau kaip dvi kolegos pamokas per metus.  2.70 % mokytojų, pagalbos specialistų dalyvauja stažuotėje apie įtraukųjį ugdymą kitose mokyklose ir dalinasi savo gerąja patirtimi Metodikos dienos metu (06 mėn.).  3. 2024 m. 1 % mokinių padarys asmeninę pažangą (iki 73,66 %). | 1. Visi mokytojai stebėjo 1-2 kolegos pamokas.  2.„Kolega-kolegai“ projektas padeda bendradarbiauti, dalintis patirtimis, įgyti naujų praktinių žinių. Dalyvauja 100% mokytojų ir veda integruotas pamokas, veiklas.  3. 2024 m. mokinių asmeninė pažanga išaugo nuo 72,66 iki 78,43. |
| Metodikos dienos metu (06 mėn.). | 4. 50 % mokytojų metodikos grupių susirinkimuose dalinosi vertingąja pamokos kokybės tobulinimo patirtimi aktyvaus ir įtraukaus mokymo(si) klausimais, UTA naujovėmis. |
| Rodiklis „Mokykloje esame skatinami bendradarbiauti“ liks 3,36 balo. | 5. Rodiklis „Mokykloje esame skatinami bendradarbiauti“ yra 3,9 balo. |
| „Tėvų klasės“, socialinių partnerių pagalba įrengiant mokykloje edukacines erdves, organizuojant renginius. | 1. Mokykla organizuoja 2–3 socialines, pilietines veiklas, akcijas visai mokyklos bendruomenei.  2. Įkurta daržo erdvė ikimokyklinio priešmokyklinio ugdymo grupėms.  3. Įkurta daržo erdvė 1-4 kl. mokiniams.  4.Rodiklis „...noriai dalyvauju mokyklos organizuojamoje socialinėje ir visuomeninėje veikloje“ bus 3. ( rodiklis nebuvo tirtas). | 1. Paramos rinkimo akcija „Gelbėkit vaikus“, Akcija „Darom“, labdaros akcija gyvūnų prieglaudai 2024-12 mėn., Akcija „Padėkime augti”  2. Įkurta sodo, daržo ir lauko renginių egdvė ikimokyklinio/priešmokyklinio ugdymo grupių vaikams.  3. Lesyklėlių/inkilų takas 1–10kl. mok.; vabzdžių viešbutis; “Besišypsanti stotelė”(tęstiniai projektai).  4. Tėvų rodiklis”Mokykloje mano vaikas yra skatinamas bendradarbiaut” tarp aukščiausių 3,6. |
|  |  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Įsteigtas Astos Venskutės- Gerthard paramos mokyklai fondas.  3.2. Pabaigtas mokyklos internetinės svetainės atnaujinimas.  3.3. Dalyvavimas „Dalyvaujamojo biudžeto“ projekte. | 1. Finansinė paskata mokiniams ir bendruomenei. Įkvepiantis pavyzdys.  2. Svetainė atitinka reikalavimus.  3. Atnaujinta mokyklos renginių įgarsinimo ir demonstravimo kompiuterinė įranga. |

\_\_\_\_\_\_\_\_\_\_\_\_